เรื่องร้องเรียน (เสนอแนะ,ถนน,ทางเท้า,ความปลอดภัย) วันที่ 2022-06-20 02:24:05 — แขวงบางชัน เขตคลองสามวา กรุงเทพมหานคร
อยากทวงคืนทางเท้าบริเวณหน้าปั๊มบางจากค่ะ

พื้นที่ทางเท้าตรงบริเวณนี้จะถูกยึดโดยร้านผลไม้ที่ตั้งอยู่หน้าปั๊มบางจาก ในซอยรามอินทรา 109 ถนนพระยาสุเรนทร์ มีการกางผ้าใบยื่นออกมา จอดรถกระบะที่บรรทุกผลไม้ไว้หน้าทางเท้า ตั้งตะกร้าผลไม้และป้ายบนทางเท้า พื้นที่บริเวณนี้จึงกลายเป็นของร้านผลไม้ไปโดยปริยาย ทำให้ผู้คนเดินผ่านตรงนี้ลำบาก โดยเฉพาะช่วงฝนตกที่ต้องเดินกางร่มจะไม่สามารถเดินผ่านตรงนี้ได้ ต้องเดินลงถนนโดยเดินอ้อมทั้งรถที่บรรทุกผลไม้และรถที่มาจอดซื้อผลไม้อีกที ซึ่งค่อนข้างอันตรายเพราะถนนบริเวณนี้อยู่ตรงกับจุดที่มีทั้งรถทางตรง รถยูเทิร์น รถมอเตอร์ไซต์ที่ขับย้อนศรมา และรถที่เลี้ยวเข้าปั๊ม จึงเกิดอุบัติเหตุขึ้นบ่อยครั้ง

เคยแจ้งไปทางเจ้าของปั๊มแต่ไม่มีการเปลี่ยนแปลง เคยแจ้งไปทางเพจเทศกิจแต่แอดมินแนะนำให้แจ้งไปที่ไลน์ของผู้ว่าอัศวิน และเคยแจ้งไปที่ไลน์ของผู้ว่าอัศวิน มีคนอ่าน แต่ไม่มีการตอบกลับใด ๆ ค่ะ